ઉમરગામના સરીગામ જીઆઇડીસીની સ્થાપના સાથે કેમિકલ એકમોની સ્થાપના કરવામાં આવી હતી.કેમિકલ એકમો નું પ્રદુષિત પાણી ખુલ્લામાં છોડી દેવાતા સરીગામ તથા તેમના આજુબાજુ વિસ્તારના કુવા અને બોરના પાણી પ્રદુષિત થયા હતા. સરીગામના એકમોનું પ્રદુષિત પાણી પંપિંગ સ્ટેશન પર પોહચાડવા માટે વર્ષો પહેલા પાઇપ લાઈન નાખી હતી .જે જૂની અને જર્જરિત બનતા પ્રદુષિત પાણી ખુલ્લી જગ્યામાં વહેતુ થયું હતું.જેને લઇ સરીગામ, કરજગામ અને તેની આજુબાજુના બોરના પાણી પ્રદુષિત બન્યા હતા. લોકોને પાણી બજારમાંથી વેચાતું લઇ પીવાની ફરજ પડી રહી છે. સરીગામ વિસ્તારના બોરના પાણી પ્રદુષિત થયા હોવાની રાવ સરીગામવાસીએ કલેકટરને કરી છે.